CELEX: 32016R0104
Language: et
Date: 2016-01-27 00:00:00
Title: Komisjoni rakendusmäärus (EL) 2016/104, 27. jaanuar 2016, milles käsitletakse Saccharomyces cerevisiae MUCL 39885 valmistise lubamist vähemtähtsate nuumamiseks ette nähtud mäletsejaliste ja vähemtähtsate piima tootvate mäletsejaliste söödalisandina (loa omanik Prosol S.p.A.) (EMPs kohaldatav tekst)

28.1.2016   
            
            
               ET
            
            
               Euroopa Liidu Teataja
            
            
               L 21/71
            
         KOMISJONI RAKENDUSMÄÄRUS (EL) 2016/104,
   27. jaanuar 2016,
   milles käsitletakse Saccharomyces cerevisiae MUCL 39885 valmistise lubamist vähemtähtsate nuumamiseks ette nähtud mäletsejaliste ja vähemtähtsate piima tootvate mäletsejaliste söödalisandina (loa omanik Prosol S.p.A.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus Saccharomyces cerevisiae MUCL 39885 valmistise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse Saccharomyces cerevisiae'st (MUCL 39885) saadud valmistise kasutamise lubamist vähemtähtsate nuumamiseks ette nähtud mäletsejaliste ja vähemtähtsate piima tootvate mäletsejaliste söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Söödalisandi kasutamine oli juba lubatud põrsaste puhul komisjoni rakendusotsusega (EL) nr 170/2011, (2) lüpsilehmade ja hobuste puhul komisjoni rakendusotsusega (EL) nr 1119/2010, (3) emiste puhul komisjoni rakendusotsusega (EÜ) nr 896/2009 (4) ning nuumveiste puhul komisjoni rakendusotsusega (EL) nr 1059/2013 (5).
            
         
               (5)
            
            
               Euroopa Toiduohutusamet (edaspidi „toiduohutusamet”) jõudis oma 9. juuli 2015. aasta arvamuses (6) järeldusele, et kavandatud kasutustingimuste juures ei avalda Saccharomyces cerevisiae MUCL 39885 valmistis eeldatavasti kahjulikku mõju loomade ja inimeste tervisele ega keskkonnale. Toiduohutusameti arvates võib varem avaldatud arvamustes tehtud järeldusi valmistise tõhususe kohta suurema tähtsusega nuum- ja piimaloomade puhul laiendada vähemtähtsate nuumamiseks ette nähtud mäletsejaliste ning vähemtähtsate piima tootvate mäletsejaliste suhtes. Toiduohutusameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 kohaselt asutatud tugilabori [Termin on muutunud. Uus termin on „referentlabor”.] aruande söödas sisalduva söödalisandi analüüsimeetodi kohta.
            
         
               (6)
            
            
               
                  Saccharomyces cerevisiae MUCL 39885 valmistise hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. jaanuar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Komisjoni määrus (EL) nr 170/2011, 23. veebruar 2011, milles käsitletakse Saccharomyces cerevisiae MUCL 39885 lubamist (võõrutatud) põrsaste söödalisandina ning millega muudetakse määrust (EÜ) nr 1200/2005 (loa omanik Prosol SpA) (ELT L 49, 24.2.2011, lk 8).
   
      (3)  Komisjoni määrus (EL) nr 1119/2010, 2. detsember 2010, milles käsitletakse Saccharomyces cerevisiae MUCL 39885 lubamist lüpsilehmade ja hobuste söödalisandina ning millega muudetakse määrust (EÜ) nr 1520/2007 (loa omanik Prosol SpA) (ELT L 317, 3.12.2010, lk 9).
   
      (4)  Komisjoni määrus (EÜ) nr 896/2009, 25. september 2009, milles käsitletakse söödalisandi Saccharomyces cerevisiae MUCL 39885 uue kasutusviisi lubamist emiste söödas (loa omanik Prosol S.p.A.) (ELT L 256, 29.9.2009, lk 6).
   
      (5)  Komisjoni rakendusmäärus (EL) nr 1059/2013, 29. oktoober 2013, milles käsitletakse Saccharomyces cerevisiae MUCL 39885 valmistise lubamist nuumveiste söödalisandina ning millega muudetakse määrust (EÜ) nr 492/2006 (loa omanik Prosol SpA) (ELT L 289, 31.10.2013, lk 30).
   
      (6)  EFSA Teataja (2015); 13 (7): 4199.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, kui niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1710
               
               
                  Prosol S.p.A
               
               
                  Valmistis Saccharomyces cerevisiae MUCL 39885
               
               
                  
                     Söödalisandi koostis
                  
                  Valmistis Saccharomyces cerevisiae MUCL 39885, mis sisaldab
                  1× 1010 CFU/g lisandit tahkena
                  
                     Toimeaine kirjeldus
                  
                  
                     Saccharomyces cerevisiae MUCL 39885 elujõulised rakud
                  
                     Analüüsimeetod
                      (1)
                  
                  Arvu määramine: süviskülvimeetod, kasutades klooramfenikool-glükoos-pärmiekstrakti agarit (EN 15789:2009)
                  Identifitseerimistunnused: polümeraasi ahelreaktsioon
               
               
                  Vähemtähtsad nuumamiseks ette nähtud mäletsejalised
               
               
                  —
               
               
                  4 × 109
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Kasutajate ohutus: käitlemisel kasutada kaitseprille ja kindaid.
                           
                        
               
                  17. veebruar 2026
               
            
                  Vähemtähtsad piima tootvad mäletsejalised
               
               
                  2 × 109
                  
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports.